**UČENEC POUČUJE - nacionalni projekt**

**VZGOJA ZA GLOBALNO DRŽAVLJANSTVO**

**LETOS SMO OBELEŽILI 20. OBLETNICO SVETOVNEGA DNEVA UČITELJEV**

# Učenci so postali učitelji

Svetovni dan učiteljev, ki ga praznujemo 5. oktobra, je tudi na OŠ Marije Vere v Kamniku poseben dan. Obeležimo ga tako, da učenci devetih razredov za eno šolsko uro prevzamejo delo učiteljev. Letos smo to storili v petek, 3. 10., tretjo šolsko uro.

Devetošolci so se najprej posvetovali z učiteljicami, kateri razred in kateri predmet bodo učili. Učitelji so jim na kratko razložili potek učne ure in pripravili gradivo. Sami pa so prosto uro preživeli ob kavici v zbornici.

»Mladi neizkušeni učitelji« so se odlično odrezali, kar so potrdili učenci s svojimi izjavami, razvidno pa je tudi s fotografij. Vendar pa se pri nekaterih ni izšlo ravno tako, kot so si zamislili. Izkazalo se je, da imajo nižji razredi lepši in bolj spoštljiv odnos do starejših učencev in tudi učiteljev.

Devetošolci so potrdili, da je včasih težko »ukrotiti« svoje učence, sploh, če nimajo zanimanja za nek predmet.

Sicer pa smo iz obeh strani dobili pozitivne komentarje glede na našo tretjo uro.

Bilo je zabavno in vsi komaj čakamo na naslednjo priložnost, ko se bomo lahko preizkusili v vlogi učiteljev in učiteljic.

Misliva, da je poklic učitelja težek in zanimiv poklic. Včasih je med ostalimi premalo spoštovan, ker ljudje premalo poznajo to delo. Meniva, da bi se vsak človek moral preizkusiti v tej vlogi in jo spoznati. Predmete, ki učence zanimajo je po najinem mnenju lažje učiti kot pa predmete, pri katerih učenci ne kažejo zanimanja.

Besedilo in fotografije: Maja Strle in Aja Zajc, 8. a